
Syeikh Abdus Samad Al-Falembani 4b - Ulama Ulung 
Rantau Melayu 

ALAM Melayu mempunyai ramai ulama yang menyebarkan agama Islam 
sejak berabad-abad lamanya. Ulama-ulama silam ini menulis pelbagai kitab yang 
menjadi rujukan masyarakat hingga ke hari ini. Antara ulama silam yang 
menyumbangkan jasa kepada perkembangan Islam di Alam Melayu ialah Syeikh Abdus 
Samad Al-Falembani 4b. Syeikh Abdus Samad Al-Falembani mempunyai kaitan 
dengan sejarah kerajaan negeri Kedah pada zaman Sultan Muhammad Jiwa Zain Al- 
Adilin Muazzam Shah, Sultan Kedah ke- 19 (1710 - 1778) dan zaman Sultan Ahmad 
Tajuddin Halim Shah II atau Marhum Melaka, Sultan Kedah ke-22 (1804 - 1845). 
Ketika Sultan Abdullah Muazzam Shah, Sultan Kedah ke-17 (1698 - 1706) bersemayam 
di Kota Bukit Pinang, putera sulung baginda, Tunku Muhammad Jiwa meminta 
keizinan baginda untuk melanjutkan pelajaran agama di luar negeri. Tunku Muhammad 
Jiwa secara sulit meninggalkan Kedah belayar ke Palembang dan di sana beliau berguru 
dengan Syeikh Abdul Jalil al-Mahdani 4s>, ulama dan pendakwah yang berasal dari 
Yaman. Selepas tamat pengajiannya, beliau dibawa belayar ke Tanah Jawa dan 
seterusnya ke India. Setelah hampir enam tahun di perantauan, pada 1 Jamadil Akhir 
1122 H (28 Julai 1710 M), Tunku Muhammad Jiwa meninggalkan India belayar ke 
Kedah dengan membawa gurunya, Syeikh Abdul Jalil <&>. Kepulangan Tunku 
Muhammad Jiwa amat dinanti-nantikan oleh para pembesar dan rakyat kerana takhta 
Kerajaan Kedah telah lama kosong kerana kemangkatan ayahandanya, Sultan Abdullah 
Muazzam Syah yang disusuli adindanya. Sultan Ahmad Tajuddin Halim Syah I. Pada 
26 Syaaban 1122 H (20 Oktober 1710 M), Tunku Muhammad Jiwa secara rasminya 
ditabalkan menjadi Sultan Kedah ke-19 di Istana Kota Bukit Pinang dan baginda 
memerintah sehingga tahun 1798 M. Sultan Muhammad Jiwa telah melantik Syeikh 
Abdul Jalil sebagai Mufti Kerajaan Kedah dan beliau berkhidmat sehingga tahun 1782 
M. Di Kedah, Syeikh Abdul Jalil berkahwin dengan Wan Zainab, anak seorang 
pembesar Kedah bergelar Datuk Maharaja Putera Dewa dan mempunyai dua orang anak 
iaitu Wan Abdul Qadir (yang kemudiannya menjadi Mufti Kerajaan Kedah) dan Wan 
Abdullah (yang memangku gelaran Seri Maharaja Putera Dewa). 

Ketika Syeikh Abdul Jalil pulang ke Palembang menziarahi bekas anak-anak 
muridnya, beliau berkahwin pula dengan Radin Ranti dan hasil perkahwinan tersebut, 
mereka dikurniakan anak lelaki yang diberi nama Abdus Samad, yang lebih dikenali 
sebagai Syeikh Abdus Samad Al-Falembani Walau bagaimanapun, pelbagai versi 
menyebut tentang nama bapa Syeikh Abdus Samad Al-Falembani -A iaitu Syeikh Abdul 
Jalil al-Mahdani, Faqih Husein al-Falimbani, Abdur Rahman al-Jawi al-Falimbani, dan 
Syeikh Abdullah al-Jawi al-Falimbani A. Al-Tarikh Salasilah Negeri Kedah misalnya 
menyebut bahawa Syeikh Abdus Shamad Al-Falimbani bin Syeikh Abdul Jalil bin 
Syeikh Abdul Wahhab bin Syeikh Ahmad al-Mahdani A- Dalam Bulughul Maram, 

karya Syeikh Muhammad Yasin Padang 4®, beliau menyebut Syeikh Abdus Samad Al- 
Falimbani bin Abdur Rahman bin Abdullah bin Ahmad al-Falimbani 4® dan Syeikh 
Abdus Shamad bin Abdur Rahman bin Abdul Jalil al-Falimbani 4®. Tahun kelahiran 
Syeikh Abdus Samad Al-Falembani <4 juga tidak dapat dipastikan dengan tepat. Kita 
tinggalkan tentang perbezaan pendapat berhubung nama ayah dan ketidakpastian tahun 
kelahiran Syeikh Abdus Samad Al-Falembani 4® dan susuri pendidikan tokoh ulama ini. 
Menurut Wan Muhammad Shaghir Abdullah 4®, apabila Syeikh Abdul Jalil .4« pulang 
semula ke Kedah, beliau membawa bersama anaknya, Abdus Samad. Anak-anaknya 
diajar ilmu-ilmu dasar keislaman sebelum menghantar mereka memasuki salah sebuah 
pondok yang terkenal di Pattani ketika itu. Walau bagaimanapun, tidak dapat dikenal 
pasti siapakah guru-guru mereka dan pondok manakah yang mereka masuki, sama ada 
Bendang Gucil, Kerisik, Kuala Bekah atau Semala. Selepas mendapat pendidikan di 
Pattani, Syeikh Abdul Jalil 4® menghantar anak-anak beliau ke Tanah Suci Makkah 
untuk mendalami pengajian mereka. Abdus Samad terus menetap di sana, manakala 
saudaranya, Syeikh Wan Abdul Qadir 4® yang pulang lebih awal ke negeri Kedah telah 
dilantik sebagai mufti pada zaman Sultan Abdullah Mukarram Syah, Sultan Kedah ke- 
20 (1778 - 1797) dan Sultan Tajuddin Halim Syah II, Sultan Kedah ke-22 (1804 - 
1845). Sementara itu, adinda Syeikh Wan Abdul Qadir 4», Wan Abdullah pula dilantik 
sebagai salah seorang pembesar negeri Kedah. Selama 30 tahun Syeikh Abdus Samad 
. 4 « menetap di Makkah, antara rakan sepengajiannya ialah Syeikh Muhammad Arsyad 
al-Banjari <4®, penyusun kitab Sabilul Muhtadin dan Syeikh Daud bin Abdullah al- 
Fathani 4® yang terlibat dalam penulisan kitab-kitab Jawi atau Melayu. Selain Makkah, 
Syeikh Abdus Samad 4® juga menetap di Madinah selama 5 tahun. Selain Syeikh 
Muhammad Arsyad al-Banjari 4® dan Syeikh Daud bin Abdullah al-Fathani 44 kawan- 
kawan lain Syeikh Abdus Samad 4® ialah Syeikh Abdul Wahab Pangkajena (Sidenreng 
Daeng Bunga Wardiah) Bugis, Syeikh Abdur Rahman al-Masri, Syeikh Muhammad 
Nafi s al-Banjari, dan Syeikh Muhammad Ali Aceh 4- Tentang gurunya pula, Syeikh 
Abdus Samad, Syeikh Muhammad Arsyad al-Banjari, dan Syeikh Daud bin Abdullah 
al-Fathani 4* pernah belajar kepada Syeikh Muhammad Zain bin Faqih Jalaludin Aceh 
4®, penyusun kitab Bidayatul Hidayah mengenai tauhid dalam bahasa Melayu. 

Antara kitab karangan Syeikh Abdus Samad 4 ® yang masih digunakan sampai sekarang 
Menurut Syeikh Yasin Padang 4® pula, Syeikh Abdus Samad 4® menerima hampir 
semua ilmunya daripada al-Mu'ammar ' Aqib bin Hasanuddin bin Ja'afar al-Falimbani 
4® (Syeikh Muhammad 'Aqib bin Hasanuddin bin Ja'afar bin Muhammad bin 
Badruddin al-Falimbani 4 ®)- Walau bagaimanapun, menurut Syeikh Muhammad Azhari 
ibnu Abdullah al-Jawi al-Falimbani, Syeikh Muhammad Aqib bin Hasanuddin al- 
Falimbani 4 adalah murid Syeikh Abdus Samad 4®- Dalam hal ini, Ustaz Wan 
Muhammad Shaghir Abdullah 4 ® berpendapat bahawa sumber daripada Syeikh 
Muhammad Azhari al-Falimbani 4® lebih dapat dipegang kerana pertama, zaman Syeikh 
Muhammad Azhari 4 ®' masih terlalu dekat dengan zaman Syeikh Abdus Samad 4 ®; 
kedua, salasilah yang dibicarakan adalah melibatkan Syeikh Muhammad Azhari 4® 

sendiri selaku cucu murid dalam Tarekat Samaniyyah yang diamalkan oleh Syeikh 
Abdus Samad 44 dan ketiga, sama-sama berasal dari Palembang dan sewaktu Syeikh 
Muhammad Azhari 4 ® belajar di Mekah seakan-akan dalam lingkungan satu 
kekeluargaan dengan kewarisan Syeikh Abdus Samad 4 *. Dinyatakan juga bahawa 
Syeikh Abdus Samad dan Syeikh Muhammad 'Aqib 4» pernah berguru dengan Syeikh 
Muhammad bin Sulaiman al-Kurdi 44 Syeikhul Islam dan Imam Haramain pada zaman 
itu dan Syeikh ' Athaullah 44 dari Mesir. 

Syeikh Abdus Samad 4 » juga pengikut sufi yang telah menerima Tarekat 
Samaniyyah daripada gurunya Syeikh Muhammad bin Abdul Karim As-Saman al- 
Madani 4» (Syeikh Saman 4®). Tarekat ini diterima ketika beliau menetap di 
Madinah. Sebenarnya Syeikh Abdus Samad 4» menuntut ilmu dengan ramai ulama 
seperti dalam karyanya Zahratul Murid, beliau menyebut beliau berguru dengan Syeikh 
Ahmad bin Abdul Munkim ad-Damanhuri 44 Syeikh Abdus Samad 4® juga berguru 
dengan Syeikh Abdul Ghani al-Hilali 4 », As-Sufi Saiyid Ahmad bin Muhammad Syarif 
Maqbul al-Ahdal 4 » (beliau belajar kitab Hadis Arbakin dan Riyadhus Salihin), Asy- 
Syihab Ahmad bin Abdul Fattah al-Malawi 4» (belajar kitab Umdatul Ahkam), dan 
Saiyid Abil Faidh Muhammad Murtadha bin Muhammad az-Zabidi 4» (Zubaidi). 
Dengan Saiyid Abil Faidh Muhammad Murtadha bin Muhammad az-Zabidi 44 Syeikh 
Abdus Samad dan Syeikh Muhammad Arsyad al-Banjari 4 belajar kitab At-Taukid fi 
Haqqillah karya Syeikh al-Islam Muhammad bin Abdul Wahhab bin Sulaiman 4 ». 
Dengan ramai gura yang beliau menuntut ilmu, tidak hairanlah Syeikh Abdus Samad 4 » 
berjaya menjadi ulama ulung yang kitab-kitab karangannya sehingga kini masih dirujuk. 
Zahratul Murid fi Bayani Kalimatit Tauhid adalah karya pertama Syeikh Abdus Samad 
44 Kitab ini ditulis pada 1178 H/1764 M. Kitab ini merupakan catatan beliau ketika 
belajar ilmu tauhid dengan Syeikh Ahmad bin Abdul Munkim ad-Damanhuri 4 ® di 
Makkah. Selain itu, Syeikh Abdus Samad 4 » juga menulis kitab Hidayatus Salikin fi 
Suluki Maslakil Muttaqin. Kitab ini selesai ditulis di Makkah pada hari Selasa, 5 
Muharam 1192 H. Sebahagian besar kitab ini adalah terjemahan daripada Bidayatul 
Hidayah, karangan Imam Ghazali 44 Kitab ini ditashihkan dan disebar secara meluas 
oleh Syeikh Ahmad bin Muhammad Zain al-Fatani 4 » dan ia juga adalah kitab 
Melayu/Jawi yang pertama sekali ditashih dan dicetak di Mesir. Syeikh Abdus Samad 
4 » juga menghasilkan kitab Siyarus Salikin ila Ibadati Rabbil Alamin atau judul lain 
ialah Siyarus Salikin fi Thariqah as-Sadat as-Sufiyah. Kandungan kitab tersebut 
sebahagian besarnya merupakan terjemahan Ihya’ Ulumid Din, karangan Imam Ghazali 
44 Kitab Siyarus Salikin ini dianggap sebuah kitab Melayu/Jawi yang bernilai tinggi, 
bersifat ilmiah tasawuf yang cukup mantap. Kitab Siyarus Salikin karya Syeikh Abdus 
Samad 4 » ini terdiri daripada empat jilid. Jilid pertama ditulis pada 1193 H/1779 M dan 
siap pada awal tahun 1194 H/1780 M di Mekah. Jilid kedua pula mulai ditulis pada 
1194 H/1780 M dan selesai pada hari Sabtu, 19 Ramadan 1195. H/1781 di Taif. Pada 
tahun 1195 H/1781 M, jilid ketiga ditulis dan berjaya diselesaikan pada 19 Safar 1197 
H/1783 M di Makkah. Walau bagaimanapun, untuk jilid keempat, Syeikh Abdus Samad 

tidak menyebut tahun ia mulai menulisnya, tetapi beliau selesai menulisnya pada 20 
Ramadan 1203 H/1788 di Taif. Kitab ini kini telah ditahqiqkan oleh Ustaz Ahmad 
Fahmi Zamzam An-Nadwi dan diterjemahkan ke dalam bahasa Melayu serta diterbitkan 
dalam tulisan Rumi dan Jawi. Kitab-kitab lain karya Syeikh Abdus Samad 4» ialah al- 
'Urwatul Wutsqa WA Silsilatu Waliyil Atqa (terjemahan karya Syeikh Muhammad 
Saman 4 ® yang ditulis dalam bahasa Arab), Ratib Syeikh Abdus Samad al-Falimbani 4», 
Nashihatul Muslimina wa Tazkiratul Mukminina fi Fadhailil Jihadi wa Karamatil 
Mujtahidina fi Sabilillah, Risalah Pada Menyatakan Sebab Yang Diharamkan Bagi 
Nikah (1179 H/1765 M), Ar-Risalatu fi Kaifi yati Ratib Lailatil Jumkah, Mulhiqun fi 
Bayanil Fawaidin Nafikah fi Jihadi fi Sabilillah, Zadul Muttaqin fi Tauhidi Rabbil 
’Alamin, 'Ilmut Tasawuf, Mulkhishut Tuhbatil Mafdhah minar Rahmatil Mahdah 
’Alaihis Shalatu wa Salam, Kitab Mikraj, dan Puisi Kemenangan Kedah. Kitab-kitab 
karangan Syeikh Abdus Samad 4» ini boleh dimanfaatkan oleh umat Islam hari ini 
terutama sekali kitab seperti Siyarus Salikin yang telah ditahqiqkan oleh pihak-pihak 
yang peka dengan ilmu yang terkandung di dalamnya. Yang menarik sekali tentang 
riwayat hidup Syeikh Abdus Samad 4® ialah beliau dipercayai melibatkan diri dalam 
peperangan Kedah/Pattani melawan Siam yang membawa beliau mati syahid kerana 
mempertahankan tanah air. Walau bagaimanapun, terdapat percanggahan pendapat 
berhubung tarikh wafat Syeikh Abdus Samad 4» sama ada beliau wafat pada 1244 
H/1828 M atau 1254 H/1838 M. Sesungguhnya, Alam Melayu amat bertuah kerana 
mempunyai seorang ulama ulung seperti Syeikh Abdus Samad 4 ® yang 
memperjuangkan agama Islam sama ada dalam bidang penulisan ataupun berjihad 
menentang golongan bukan Islam yang menjajah negeri. 

